stanford-oval/wikipedia huggingface dataset:
Lemmenlaakson lehto

Keravanjoki virtaa Lemmenlaakson halki.
Lemmenlaakson lehto on Järvenpään kaupungissa Keravanjoen varrella sijaitseva luonnonsuojelualue. Se on perustettu 10. huhtikuuta 1991 ja kuuluu Natura 2000 -ohjelmaan.
Lehto sijaitsee Vanhan Lahdentien ja Sipoontien risteyksen lähellä. Siellä Keravanjoki on uurtanut syvän kanjonin harjumaisemaan. Alueella on puolukka-, mustikka- ja oravanmarjatyypin metsää sekä reheviä rantalehtoja.
Keltavuokko Lemmenlaaksossa
Alueella kukkii mm. harvinainen keltavuokko, Järvenpään nimikkokasvi.  Alueella on havaittu erittäin uhanalaisia hyönteislajeja.
Alueella retkeiltäessä 1.4.–15.7. välisenä aikana ydinalueella ei merkityiltä poluilta saa poiketa. Alueella on nuotiopaikka, jossa voi polttaa itse mukana tuotuja puita.
Aiheesta muualla

Wikimedia Commonsissa on kuvia tai muita tiedostoja aiheesta .
Alueen esittely  Retkipaikka.fi
Euroopan unionin komission päätös: Virallinen lehti nro L 040 , 11/02/2005 s. 0001 - 0181
European Nature Information System FI0100004[vanhentunut linkki]
Luontopolun kartta (Arkistoitu – Internet Archive)  Järvenpään  kaupunki
Amirantit

| Amirantit |
| --- | --- |
 Ilmakuva Marie Louisesta
Merialue:  Intian valtameri
Saaria yht.:  9 saarta, 4 atollia
Suurin saari:  Desroches
Pinta-ala:  10,1 km²
Valtio
Valtio:  Seychellit
Väestö
Väkiluku:  100
Amirantit on korallisaariryhmä Afrikan itärannikolla, leveyspiirillä 5 S. Se on  osa Seychellejä.
Saaria ovat muun muassa Rémire, D'Arros, Desroches, Etoile, Saint Joseph, Marie Louise ja Desnoeufs. Niistä Desroches on suurin. Se on varsinainen paratiisisaari: valkoista hienoa hiekkaa ja kookospalmuja. Saari on viisi kilometriä pitkä ja vain 500 m leveä, ja siellä asuu noin 40 henkeä yhdessä kylässä. Saari on erityisesti sukellusturistien suosiossa, sillä saarta ympäröivät upeat ja lajirikkaat koralliriutat.
Lee Morris

| Lee Morris |
| --- | --- |

Henkilötiedot
Syntynyt: 1970 Wolverhampton, Englanti
Muusikko
Aktiivisena:  1988-
Tyylilajit:  Heavy metal, goottimetalli, Doom metal
Soittimet:  rummut
Yhtyeet:  Paradise Lost (1994-2004)   Marshall Law (1988-1994)
  [ Muokkaa Wikidatassa ] [ ohje ]  
Lee Morris on englantilainen rumpali. Morris tunnetaan parhaiten Paradise Lostista, jossa Morris soitti vuosina 1994-2004. Sitä ennen Morris soitti englantilaisessa Marshall Law -yhtyeessä. Tällä hetkellä Morris soittaa pop-yhtyeessä Ten.
Morrisin diskografia

Marshall Law: Marshall Law
Marshall Law: Power Crazy -EP
Marshall Law: Power Game
Paradise Lost: Draconian Times (1995)
Paradise Lost: One Second (1997)
Paradise Lost: Host (1999)
Paradise Lost: Believe in Nothing (2001)
Paradise Lost: Symbol of Life (2002)
Paradise Lost: At the BBC (2003) (livealbumi, Morris soittaa osalla raidoista)
Aiheesta muualla

Encyclopaedia Metallum: Paradise Lost
Paradise Lost
| --- | --- |
Albumit::   Lost Paradise  Gothic  Shades of God  Icon  Draconian Times  One Second  Host  Believe in Nothing  Symbol of Life  Paradise Lost  In Requiem  Faith Divides Us – Death Unites Us  Tragic Idol  The Plague Within  Medusa  Obsidian 
Singlet ja EP:t::   "In Dub 12"  "As I Die -EP"  "Gothic EP"  "Seals the Sense"  "The Last Time"  "Forever Failure"  "True Belief"  "Say Just Words"  "One Second"  "Permanent Solution"  "So Much Is Lost"  "Fader"  "Mouth"  "Erased"  "Forever After"  "The Enemy"  "Crucify" 
Livealbumit::   At the BBC -live  The Anatomy  Draconian Times MMXI  Live at the Roundhouse  Symphony for the Lost  Live At Rockpalast 1995  At the Mill 
Kokoelmat::   The Singles Collection  Reflection  Drown in Darkness – The Early Demos  Lost in Time  Tragic Illusion 25 
Videot ja DVD:t::   Live Death  Harmony Breaks  One Second Live  Evolve  Over the Madness  The Anatomy of Melancholy  Draconian Times MMXI
Ananke (kuu)

| Ananke (kuu) |
| --- | --- |

Löytäminen
Löytäjät:  Seth Barnes Nicholson
Löytöaika:  28. syyskuuta 1951
Kiertoradan ominaisuudet
Planeetta:  Jupiter
Keskietäisyys:  21 280 000 km
Eksentrisyys:  0,24
Kiertoaika:  630 d
Inklinaatio:  148,89°
Fyysiset ominaisuudet
Päiväntasaajan halkaisija:  28 km
Pinta-ala:  ~2500 km2
Massa:  3,0×1016 kg
Keskitiheys:  2,6 g/cm3
Painovoima pinnalla:  0,010 m/s2
Pakonopeus pinnalla:  ~0,017 km/s
Albedo:  0,04
Ananke on Jupiterin epäsäännöllistä rataa kiertävä kuu, joka löydettiin vuonna 1951. Se on nimetty kreikkalaisen mytologian Ananke-jumalattaren mukaan ja tunnettiin nimellä Jupiter XII vuoteen 1975. Ananke antaa nimensä Ananke-ryhmälle.
Anheuser-Busch InBev

| Anheuser-Busch InBev SA/NV |
| --- | --- |

Osake:  Euronext: ABI NYSE: BUD
Markkina-arvo:   133,4 mrd. USD (31.12.2018)
ISIN:  BE0974293251
Perustettu:  2008
Toimitusjohtaja:  Carlos Brito
Puheenjohtaja:  Olivier Goudet
Kotipaikka:  Leuven, Belgia
Toimiala:  panimoteollisuus
Tuotteet:  oluet, virvoitusjuomat
Liikevaihto:   54,6 mrd. USD (2018)
Liikevoitto:   17,1 mrd. USD (2018)
Henkilöstö:   172 603 (Fte, 2018)
Kotisivu:  www.ab-inbev.com
Infobox OKVirheellinen NIMI-arvo: 
Anheuser-Busch InBev SA/NV (lyh. AB InBev) on maailman suurin panimoyhtiö. Se oli aikaisemmin nimeltään InBev mutta muutti nimensä nykyiseen muotoon ostettuaan vuonna 2008 yhdysvaltalaisen panimoyrityksen Anheuser-Buschin. Konsernin globaaleja tuotemerkkejä ovat muun muassa Budweiser, Stella Artois ja Beck’s. Muodollisesti AB InBevin pääkonttori on Belgian Leuvenissa, mutta käytännössä konsernia johdetaan New Yorkista.
Anheuser-Busch InBev on pörssinoteerattu yhtiö, jonka päälistaus on Euronextissä, minkä lisäksi se on rinnakkaislistautunut Meksikon, Johannesburgin ja New Yorkin pörssissä. New Yorkin pörssissä käydään kauppaa yhtiön osaketta vastaavilla ADR-todistuksilla.
Historia

Vuonna 1989 Marcel Tellesin johtama brasilialainen sijoittajaryhmä osti Brahman, joka oli tuolloin Brasilian toiseksi suurin olutmerkki. Telles kumppaneineen nosti Brahman markkinajohtajaksi ja yhdistivät yhtiön sen suurimman kilpailijan kanssa 1999, jolloin syntyi AmBev. AmBev laajentui voimakkaasti Etelä-Amerikassa ja nousi maailman kolmanneksi suurimmaksi panimoksi.
Belgialainen Interbrew hankki vuonna 2004 enemmistön AmBevista, minkä seurauksena syntyi uusi InBev-konserni. Interbrew oli itsekin muodostunut useiden fuusioiden seurauksena. InBevistä tuli maailman suurin oluenvalmistaja, kun se osti yhdysvaltalaisen Anheuser-Buschin vuonna 2008. Anheuser-Busch-kaupassa yhtiö sai haltuunsa muun muassa Budweiser-tuotemerkin.
Carlos Brito on johtanut AB InBeviä sen syntymisestä lähtien vuodesta 2008. Brasilialainen Brito aloitti uransa alun perin AmBevillä 1989, ja hänet nimitettiin yhtiön toimitusjohtajaksi 2004. Brito nimitettiin InBevin johtoon vuonna 2005, ja InBevin hankittua Anheuser-Buschin hänestä tuli fuusiossa syntyneen Anheuser-Busch InBevin toimitusjohtaja.
AB InBevin asema maailman suurimpana panimoyhtiönä vahvistui sen ostettua suurimman kilpailijansa SABMillerin lokakuussa 2016 yli 100 miljardin dollarin yrityskaupassa. SABMiller oli ennen kauppaa ollut liikevaihdolla mitattuna maailman toiseksi suurin panimo AB InBevin jälkeen.
Aiheesta muualla

Kuvia tai muita tiedostoja aiheesta Anheuser-Busch InBev Wikimedia Commonsissa
AB InBev (englanniksi)
Andrianampoinimerina

Ramanankirahinan vuoden 1905 tienoilla maalama Andrianampoinimerinan kuva.
Andrianampoinimerina (vuoteen 1794 saakka Ramboasalama, 1740–1810) oli madagaskarilaisten Ambohimangin ja Imerinan valtioiden hallitsija.
Ramboasalama kuului Imerinaa 1300–1400-luvulta lähtien hallinneeseen sukuun. Vuosina 1787–1794 hän oli Ambohimangin hallitsija. Vuonna 1794 hän valtasi Antananarivon ympäristöineen ja julistautui Imerinan hallitsijaksi nimellä Andrianampoinimerina. Hän aloitti Madagaskarin valtiollisen yhdistämisen sotien, kuningassukujen välisten naimakauppojen ja muiden etnisten ryhmien kanssa solmittujen liittosopimusten avulla.
Andrianampoinimerina jakoi Imerinan kuuteen provinssiin, lopetti feodaaliruhtinaiden väliset yhteenotot ja rajoitti heidän valtaansa. Hän määräsi tarkat verot ja tullimaksut sekä kehitti oikeusjärjestelmää, maatalouden keinokastelua, käsityöammatteja ja kaupankäyntiä.
Andrianampoinimerinan seuraaja oli hänen poikansa Radama I, joka vuonna 1818 julistautui Madagaskarin kuninkaaksi.
Andrian Dušev

| Mitalit | Mitalit | Mitalit |  |
| --- | --- | --- | --- |
|   Andrian Dušev  |   Andrian Dušev  |   Andrian Dušev  |  |
Maa:   Bulgaria
Miesten ratamelonta
|  Olympialaiset  |  Olympialaiset  |  Olympialaiset  |  |
|  Pronssia | Atlanta 1996 | K-2, 1 000 m |  |
| MM-kilpailut  | MM-kilpailut  | MM-kilpailut  |  |
|  Pronssia | Plovdiv 1989 | K-4, 500 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Zagreb 1999 | K-4, 500 m |  |
|  Hopeaa | Zagreb 1999 | K-4, 1 000 m |  |
|  Pronssia | Plovdiv 1997 | K-2, 1 000 m |  |
|  Pronssia | Poznań 2000 | K-4, 1 000 m |  |
Andrian Pavlov Dušev (s. 6. kesäkuuta 1970 Sofia) on bulgarialainen ratameloja ja olympiamitalisti.
Dušev edusti Bulgariaa Atlantan kesäolympialaisissa 1996, joissa hän saavutti pronssia 1 000 metrin kajakkikaksikossa parinaan Milko Kazanov. Sama pari sijoittui kajakkikaksikon 500 metrillä kahdeksanneksi. Dušev saavutti MM-pronssia 500 metrin kajakkinelosessa Plovdivissa 1989. Hänellä on lisäksi kaksi EM-hopeaa Zagrebista 1999 sekä kaksi EM-pronssia Plovdivista 1997 ja Poznańista 2000.
Dušev edusti Levski Sofiaa. Hän on pituudeltaan 180-senttimetrinen ja painaa 85 kilogrammaa. Hänen vaimonsa Natasa Dusev-Janics on ratamelonnan moninkertainen olympiavoittaja sekä maailman- ja Euroopan-mestari.
Andrian Mardare

Andrian Mardare vuonna 2024.
Andrian Mardare (s. 20. kesäkuuta 1995) on moldovalainen keihäänheittäjä. Mardaren henkilökohtainen ennätys on Splitissä 8. toukokuuta 2021 heitetty 86,66 metriä. Tulos on myös keihäänheiton Moldovan ennätys.
Eugenessa järjestetyissä yleisurheilun alle 20-vuotiaiden maailmanmestaruuskilpailuissa 2014 Mardare saavutti keihäänheitossa pronssimitalin tuloksella 72,81 metriä. Vuonna 2017 yleisurheilun joukkueiden EM-kilpailuiden Kakkosliigassa hän otti keihäässä lajivoiton tuloksella 83,93 metriä. Kilpailu heitettiin 25. kesäkuuta Tel Avivissa. Samalla Mardare paransi keihäänheiton Moldovan ennätystä neljännen kerran kauden 2017 aikana vuoden neljännessä kilpailussaan.
Mardare saavutti Bydgoszczin alle 23-vuotiaiden EM-kilpailuissa 2017 pronssia tuloksella 78,76. Lontoon MM-kilpailuissa hän karsiutui loppukilpailusta.
Berliinin EM-kisoissa 2018 hänen sijoituksensa oli seitsemäs tuloksella 81,54. Vuoden 2019 Universiadeissa Mardare voitti keihäskilpailun, mutta hän antoi kilpailun jälkeen positiivisen dopingnäytteen ja menetti voittonsa. Vuodelle 2021 siirretyissä Tokion olympialaisissa hän oli seitsemäs tuloksella 83,30. Seuraavana vuonna hän sijoittui seitsemänneksi sekä Eugenen MM- että Münchenin EM-kilpailuissa. Budapestin MM-kilpailuissa 2023 hän oli yhdestoista.
La Flèche Wallonne 2010

La Flèche Wallonne 2010 oli järjestyksessään 74. maantiepyöräilyn La Flèche Wallonne -kilpailu. Se käytiin 198 kilometrin reitillä Charleroista Huy'hin 21. huhtikuuta 2010.
Cadel Evans voitti kilpailun ohitettuaan kilpailun päättäneen Mur de Huyn nousun loppuvaiheessa Alberto Contadorin. Joaquim Rodríguez nousi lopulta toiseksi ohi Contadorin. Aiemmin loppunousun aikana iskua yrittänyt Igor Anton oli neljäs. Alun perin kahdeksanneksi sijoittunut Alejandro Valverde hylättiin hänen saatuaan takautuvasti kilpailukiellon 1. tammikuuta 2010 alkaen.
Tulokset

Lähde: Cyclingnews
|  | Ajaja | Maa | Joukkue | Aika |
| --- | --- | --- | --- | --- |
| 1 | Cadel Evans |  Australia | BMC Racing Team | 4.39.24 |
| 2 | Joaquim Rodríguez |  Espanja | Katjuša | sama aika |
| 3 | Alberto Contador |  Espanja | Astana | sama aika |
| 4 | Igor Antón |  Espanja | Euskaltel-Euskadi | + 0.06 |
| 5 | Damiano Cunego |  Italia | Lampre-Farnese Vini | + 0.09 |
| 6 | Philippe Gilbert |  Belgia | Omega Pharma-Lotto | + 0.09 |
| 7 | Christopher Horner |  Yhdysvallat | Team RadioShack | + 0.09 |
|  | Alejandro Valverde |  Espanja | Caisse d'Epargne |  + 0.09 |
| 8 | Andy Schleck |  Luxemburg | Team Saxo Bank | + 0.09 |
| 9 | Ryder Hesjedal |  Kanada | Garmin-Transitions | + 0.09 |
| 10 | Michael Albasini |  Sveitsi | Team HTC-Columbia | + 0.09 |
Osallistuneet tallit

Kilpailussa olivat mukana seuraavat joukkueet:
UCI ProTour -tallit: Ag2r-La Mondiale, Astana, Caisse d'Epargne, Euskaltel-Euskadi, Française des Jeux, Garmin-Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky
UCI Continental Circuits -tallit: Acqua & Sapone, Androni Giocattoli, Bbox Bouygues Télécom, BMC Racing Team, Cervélo TestTeam, Cofidis, Landbouwkrediet, Saur-Sojasun ja Topsport Vlaanderen-Mercator.
La Flèche Wallonne 2009

La Flèche Wallonne 2009 oli järjestyksessään 73. maantiepyöräilyn La Flèche Wallonne -kilpailu. Se käytiin 195 kilometrin reitillä Charleroista Huy'hin 22. huhtikuuta 2009. Davide Rebellin voitti kilpailun kolmannen kerran kukistettuaan Mur de Huyn loppunousussa Andy Schleckin ja Damiano Cunegon.
Tulokset

|  | Ajaja | Joukkue | Aika |
| --- | --- | --- | --- |
| 1 |  Davide Rebellin | Diquigiovanni - Androni Giocattoli | 4.42.15 |
| 2 |  Andy Schleck | Team CSC | + 0.02 |
| 3 |  Damiano Cunego | Lampre-N.G.C. | s.a. |
| 4 |  Samuel Sánchez | Euskaltel-Euskadi | + 0.07 |
| 5 |  Cadel Evans | Silence-Lotto | s.a. |
| 6 |  Thomas Lövkvist | Team Columbia-High Road | s.a. |
| 7 |  Alejandro Valverde | Caisse d'Epargne | + 0.11 |
| 8 |  Simon Gerrans | Cervélo TestTeam | s.a. |
| 9 |  Michael Albasini | Team Columbia-High Road | s.a. |
| 10 |  Rinaldo Nocentini | Bouygues Télécom | + 0.15 |
Aiheesta muualla

Kilpailun kulku Eurosport.yahoo.com (englanniksi)
Virallinen sivusto (englanniksi) (ranskaksi)
Andrias Rammo

Andrias Rammo on 22-vuotias suomalainen näyttelijä. Hän on esiintynyt elokuvassa Pahan kukat sekä televisiosarjoissa Salatut elämät ja sen spin-offissa Kämppä tyhjänä, joissa hänen roolihahmonsa nimi on Dani Liukkonen.
Pahan kukat nimisessä elokuvassa (2016) Andrias Rammo oli silloin 17-vuotias. Hänet oli aluksi valittu elokuvan päärooli-osaan, mutta hän oli liian vanha tähän kyseiseen rooliin[lähde? ], ja sai pienen sivuroolin, jossa  pääsi samaan kohtaukseen Krista Kososen kanssa.
Lapinjärven suomalainen seurakunta

| Lapinjärven suomalainen seurakunta |
| --- | --- |
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Helsingin hiippakunta
Rovastikunta:  Porvoon rovastikunta
Lakkautettu:  31.12.2018
Kirkkoherra:  Tuire Huovinen-Westerlund
Pääkirkko:  Lapinjärven kirkko
Aiheesta muualla
www.lapinjarvenseurakunta.fi
Infobox OKNimi-testi OK: 
Lapinjärven kirkko
Lapinjärven suomalainen seurakunta oli Suomen evankelis-luterilaisen kirkon seurakunta. Se kuului Helsingin hiippakuntaan. Seurakuntaan kuului 1 268 suomenkielistä kirkon jäsentä (08/2018) itäuusmaalaisesta Lapinjärven kunnasta; ruotsinkieliset kuuluivat Porvoon hiippakunnan alaiseen Lapinjärven ruotsalaiseen seurakuntaan. Seurakunnat kuuluivat Loviisanseudun seurakuntayhtymään. Seurakunnan viimeisenä kirkkoherrana toimi Tuire Huovinen-Westerlund.
Seurakunnan kotikirkko oli Lapinjärven kirkko (1746). Seurakunnassa oli myös toinen kirkko nimeltään Lapinjärven pikku kirkko.
Lapinjärven suomalainen seurakunta lakkautettiin vuoden 2019 alussa ja sen jäsenet liitettiin Agricolan suomalaiseen seurakuntaan.
Aiheesta muualla

Seurakunnan kotisivut internetin arkistossa
Andrian Kordon

| Mitalit> Maa:   Israel.Miesten judo.EM-kilpailut  | Mitalit> Maa:   Israel.Miesten judo.EM-kilpailut  | Mitalit> Maa:   Israel.Miesten judo.EM-kilpailut  | Maa:   Israel> Miesten judo. |
| --- | --- | --- | --- |
|  Pronssia | Rotterdam 2005 | Yli 100 kg |  |
Andrian Kordon (s. 24. toukokuuta 1977) on israelilainen judoka.
Kordon saavutti pronssia yli 100 kg:n painoluokassa Rotterdamin EM-kilpailuissa 2005. Hän oli samassa sarjassa seitsemäs Bukarestin EM-kilpailuissa 2004 ja Kairon MM-kilpailuissa 2005. Hän kuului joukkuekilpailun Euroopan-mestaruuden voittaneeseen Israelin joukkueeseen Debrecenissä 2005. Hän on voittanut myös Israelin-mestaruuksia.
La Flèche Wallonne 2014

La Flèche Wallonne 2014 oli järjestyksessään 78. maantiepyöräilyn La Flèche Wallonne -klassikko. Se käytiin 199 kilometrin reitillä Bastogne–Mur de Huy 23. huhtikuuta 2014. Kilpailu kuului UCI World Touriin 2014.
Alejandro Valverde voitti kilpailun karattuaan Daniel Martinilta ja Michał Kwiatkowskilta noin 200 metriä ennen maalia Mur de Huyn nousussa. Hän voitti La Flèche Wallonnen myös 2006.
Tulokset

Lähteet: Pro Cycling Stats, Cyclingnews, UCI
|  | Ajaja | Maa | Joukkue | Aika |
| --- | --- | --- | --- | --- |
| 1 | Alejandro Valverde |  Espanja | Movistar Team | 4.36.45 |
| 2 | Daniel Martin |  Irlanti | Garmin-Sharp | + 0.03 |
| 3 | Michał Kwiatkowski |  Puola | Omega Pharma-Quick Step | + 0.04 |
| 4 | Bauke Mollema |  Alankomaat | Belkin Pro Cycling Team | + 0.04 |
| 5 | Tom-Jelte Slagter |  Alankomaat | Garmin-Sharp | + 0.06 |
| 6 | Jelle Vanendert |  Belgia | Lotto-Belisol | + 0.06 |
| 7 | Michael Albasini |  Sveitsi | Orica-Greenedge | + 0.08 |
| 8 | Roman Kreuziger |  Tšekki | Team Tinkoff-Saxo | + 0.08 |
| 9 | Daniel Moreno |  Espanja | Katjuša | + 0.11 |
| 10 | Philippe Gilbert |  Belgia | BMC Racing Team | + 0.15 |
Osallistuneet joukkueet

Kilpailussa olivat mukana seuraavat 25 joukkuetta:
UCI Pro -joukkueet: Ag2r-La Mondiale, Astana Team, Belkin Pro Cycling Team, BMC Racing Team, Cannondale Pro Cycling Team, Team Europcar, FDJ.fr, Garmin-Sharp, Giant-Shimano, Katjuša, Lampre-Merida, Lotto-Belisol, Movistar Team, Omega Pharma-Quick Step, Orica-Greenedge,  Team Tinkoff-Saxo, Team Sky, Trek Factory Racing
UCI Continental Circuits -joukkueet: Cofidis, Colombia, IAM Cycling, MTN-Qhubeka, UnitedHealthcare, Topsport Vlaanderen - Baloise, Wanty - Groupe Gobert
Ananke (mytologia)

Ananke ja kohtalottaret. Kuvitusta Platonin Er-myyttiin. Edmond Lechevallier-Chevignard, 1857.
Ananke (m.kreik. Ἀνάγκη, Anankē) oli kreikkalaisessa mytologiassa välttämättömyyden jumalatar, väistämättömän pakon ja kohtalon henkilöitymä. Roomalaisessa mytologiassa hänet tunnettiin nimellä Necessitas. Anake oli myös yksi elementeistä, protogenos, mutta häntä harvoin palvottiin ennen orfilaisuutta.
Ananken jälkeläisistä mainitaan eri lähteissä moirat, Khaos, Aither, Fanes ja Erebos.
Aiheesta muualla

Kuvia tai muita tiedostoja aiheesta Ananke Wikimedia Commonsissa
Anhaltin evankelinen maakirkko

| Anhaltin evankelinen maakirkko |
| --- | --- |

Suuntautuminen:  yhdistynyt kirkko (pitää sisällään sekä luterilaisia että reformoituja)
Johtaja:  kirkkopresidentti Joachim Liebig
Yhteistyötahoja:  Saksan evankelinen kirkko Kirkkojen maailmanneuvosto
Toiminta-alue:  entisen Anhaltin vapaavaltion alue nykyisessä Saksi-Anhaltissa
Seurakuntia:  145
Jäseniä:  26 236 jäsentä, osuus alueen väestöstä 9,8% (31.12.2022)
Kotisivu:  https://www.landeskirche-anhalts.de/
Infobox OKVirheellinen NIMI-arvo: 
Anhaltin evankelisen maakirkon toimialue.
Anhaltin evankelinen maakirkko (saks. Evangelische Landeskirche Anhalts) on yksi Saksan evankelisen kirkon jäsenkirkoista. Sen pääpaikka on Dessau-Roßlau.
Kirkolla on 145 seurakuntaa. Vuoden 2022 lopussa kirkolla oli 26 236 jäsentä.
Historia

Johtuen Wittenbergin läheisyydestä oli Martti Lutherilla ja Philipp Melanchthonilla huomattava vaikutus alueen hengelliseen elämään. Vuonna 1541 kaikkia Anhaltin pastoreita vaadittiin käyttämään Lutherin raamatunkäännöstä. Vuodesta 1578 lähtien ei alueen pastoreita vihitty enää virkaansa Wittenbergissä, vaan Zerbst/Anhaltissa. Viimeistään tästä lähtien voidaan puhua itsenäisestä Anhaltin kirkosta.
Alueella vaikutti rinnakkain luterilaisia ja reformoituja, ja vuonna 1821 nämä yhdistettiin yhdeksi unionikirkoksi. Tähän vaikutti osaltaan 1700-luvun valistusaika, joka jätti pysyvän vaikutuksensa alueeseen. Kun vuonna 1920 muotoiltiin kirkon ensimmäinen perustuslaki ei se sisältänyt yhtään kirkollista tunnustustekstiä määrittelemässä oppiperustaa.
Kirkolliset yhteydet

Anhaltin maakirkko ei ole koskaan suoraan liittynyt Kirkkojen maailmanneuvostoon eikä se siten ole varsinaisesti sen jäsen, mutta se on edustettuna neuvostossa Saksan evankelisen kirkon kautta.
Aiheesta muualla

Kirkon kotisivut (saksaksi)
Lassy

Lassy tarkoittaa seuraavia:
Lassy, kunta Ille-et-Vilainen departementissa, Ranskassa
Lassy, kunta Calvados’n departementissa, Ranskassa
Lassy, kunta Val-d’Oisen departementissa, Ranskassa.
Ivar Lassy (1889-1938), suomalainen orientalisti ja työväenliikkeen vaikuttaja
Timo Lassy (s. 1974), suomalainen saksofonisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lassy”, voi hakea sivunnimihaulla, laajalla sivunnimihaulla tai tekstihaulla.
Lemmenlomalla

| Lemmenlomalla> Hope Springs |
| --- | --- |

Ohjaaja:  David Frankel
Käsikirjoittaja:  Vanessa Taylor
Tuottaja:  Todd Black   Guymon Casady
Säveltäjä:  Theodore Shapiro
Kuvaaja:  Florian Ballhaus
Leikkaaja:  Steven Weisberg
Pukusuunnittelija:  Ann Roth
Pääosat:  Meryl Streep   Tommy Lee Jones   Steve Carell
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures   Metro-Goldwyn-Mayer
Levittäjä:  BiM Distribuzione ProVideo Netflix
Ensi-ilta:   8. elokuuta 2012    5. lokakuuta 2012
Kesto:  100 minuuttia
Alkuperäiskieli:  englanti
Budjetti:  30 000 000 dollaria
Tuotto:  107 315 019 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Lemmenlomalla (engl. Hope Springs) on vuonna 2012 ensi-iltansa saanut yhdysvaltalainen elokuva, jonka on ohjannut David Frankel ja käsikirjoittanut Vanessa Taylor. Elokuvan pääosissa ovat Meryl Streep, Tommy Lee Jones ja Steve Carell. Elokuva kertoo pariskunnasta Kay ja Arnold Soamesista, jotka lähtevät viikon kestävälle avioliittoneuvontakurssille löytääkseen suhteestaan uudelleen kipinän.
Streep sai roolistaan Golden Globe-ehdokkuuden parhaasta naispääosasta.
Näyttelijät

| 0 | 1 | 2 |
| --- | --- | --- |
|  Meryl Streep   | … |   Kay Soames   |
|  Tommy Lee Jones   | … |   Arnold Soames   |
|  Steve Carell   | … |    Terapeutti Bernie Feld   |
|  Elisabeth Shue   | … |   Karen   |
|  Jean Smart   | … |   Eileen   |
|  Ben Rappaport   | … |   Brad   |
|  Marin Ireland   | … |   Molly   |
|  Mimi Rogers   | … |   Carol   |
|  Becky Ann Baker   | … |   Cora   |
Aiheesta muualla

Lemmenlomalla Internet Movie Databasessa (englanniksi)
Ananke-ryhmä

Jupiterin retrogradisten kuiden ryhmiä; Aninke on kuvassa alavasemmalla. Vaaka-akseli osoittaa etäisyyttä Jupiterista, pystyakseli inklinaatiota. Rengas kertoo ryhmän suhteellisesta koosta. Kaukaisin tavallinen kuu Callisto on kuvassa vertailukohtana.
Ananke-ryhmä on joukko Jupiteria retrogradiseen suuntaan kiertäviä kuita, joilla on samankaltainen rata Ananken kanssa, ja joiden alkuperän on oletettu olevan sama.
Ryhmän kuiden etäisyys Jupiterista vaihtelee 19 300 000–22 700 000 kilometrin välillä. Ratojen inklinaatiot ovat väliltä 145,7°–154,8° ja eksentrisyydet väliltä 0,02–0,28.
Ryhmän ydinjäsenet suurimmasta pienimpään
Ananke
Praxidike
Iocaste
Harpalyke
Thyone
Euanthe
Euporie
Kansainvälinen tähtitieteellinen unioni on päättänyt, että kaikille retrogradisille kuille annetaan e-päätteinen nimi ja se koskee myös tätä ryhmää.